Dankie Seniorsorg! - NG Kerk Somerset-Wes
admin1Uitreike18/09/2018	Leave a comment0
Seniorsorg fokus op drie tehuise vir bejaardes, Huis Marie Louw, Huis Esperanza en Huis Zandvliet. Die staatstoelaag wat die meerderheid inwoners ontvang is nie voldoende om hulle huisvesting en versorging te betaal nie. Dan is daar ook `n groot behoefte aan doeke vir volwassenes. Dit is in hierdie opsig wat Seniorsorg se fondse hoofsaaklik aangewend word.
Die bestuur van die tehuise dien ook jaarliks ‘n lys van behoeftes in wat addisioneel tot die finansiële bydra is. Seniorsorg het as voorbeeld `n haarsalon by Huis Zandvliet ingerig met toerusting geskik vir veral verswakte bejaardes.
Erkenning word ook aan die personeel van die tehuise gegee om hulle te motiveer om voort te gaan met die ongelooflike diens wat hulle aan die inwoners lewer.
Die tehuise word gereeld besoek en dan word daar saam met die inwoners `n soetigheid en tee geniet. Musiek in die agtergrond het al `n paar danspassies tot gevolg gehad.
Helderberg Gemeente het op enige tydstip meer as vyftig gemeentelede wat 90 jaar en ouer is. Die gemeentelid word op sy/haar verjaarsdag deur `n predikant en `n Seniorsorg-bestuurslid besoek waartydens heerlik gekuier word. Die betrokke gemeentelid word ook die Sondagoggend op RSG geluk gewens sodat familie en vriende herinner word van die verjaarsdag.
Seniorsorg het jou voorbidding nodig vir die senior burgers en dat hulle geestelik en liggaamlik goed versorg sal word. Jou voorbidding en finansiële bydraes stel Seniorsorg in staat om ons Goddelike opdrag uit te voer.
Ina van Niekerk: Projekleier 082 578 9893 of 021-840 0020
‘n Besoek aan een van die bejaarde egpare.
EREDIENSTE 17 November
Meditatiewe Erediens: 7:30
BYBELSTUDIE 13 November
Pinewoodsweg 8: geen
(Hervat 20 November)
Huis Pam Brink Fondsinsameling
November 1 - Desember 13
Wine & Dine (NG Helderberg)
Kersmark 2019 (NGK Somerset-Wes)
Heinz Winckler (NGK Gordonsbaai)
November 23 @ 17:30
Kerssangdiens NGK Somerset-Wes